ระเบียบกองอาสารักษาดินแดนระเบียบกองอาสารักษาดินแดนว่าด้วยการลาของสมาชิกกองอาสารักษาดินแดนพ.ศ. ๒๕๓๘[๑] โดยที่เป็นการสมควรปรับปรุงระเบียบกองอาสารักษาดินแดนว่าด้วยการลาของสมาชิกกองอาสารักษาดินแดนให้เหมาะสมยิ่งขึ้น อาศัยอำนาจตามความในมาตรา๓๐ แห่งพระราชบัญญัติกองอาสารักษาดินแดน พ.ศ. ๒๔๙๗ ซึ่งแก้ไขเพิ่มเติมโดยพระราชบัญญัติกองอาสารักษาดินแดน(ฉบับที่ ๒) พ.ศ. ๒๕๐๔ รัฐมนตรีว่าการกระทรวงมหาดไทยและรัฐมนตรีว่าการกระทรวงกลาโหมจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกองอาสารักษาดินแดนว่าด้วยการลาของสมาชิกกองอาสารักษาดินแดน พ.ศ. ๒๕๓๘ข้อ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ๓ ให้ยกเลิกระเบียบกองอาสารักษาดินแดนว่าด้วยการลาของสมาชิกกองอาสารักษาดินแดน พ.ศ. ๒๕๑๑บรรดาระเบียบข้อบังคับ มติของคณะรัฐมนตรี และคำสั่งอื่นใดในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ให้รัฐมนตรีว่าการกระทรวงมหาดไทยและรัฐมนตรีว่าการกระทรวงกลาโหมรักษาการตามระเบียบนี้และมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้บททั่วไป ข้อ๕ ในระเบียบนี้เข้ารับการตรวจเลือก หมายความว่า เข้ารับการตรวจเลือกเพื่อรับราชการเป็นทหารกองประจำการเข้ารับการเตรียมพล หมายความว่า เข้ารับการระดมพล เข้ารับการตรวจสอบพลเข้ารับการฝึกวิชาการทหารหรือเข้ารับการทดลองความพรั่งพร้อม ตามกฎหมายว่าด้วยการรับราชการทหารข้อ๖ ระเบียบนี้ให้ใช้บังคับแก่สมาชิกกองอาสารักษาดินแดนประเภทประจำกองที่ปฏิบัติหน้าที่ในภารกิจใดๆ ตามที่ได้รับอนุมัติจากกองบัญชาการกองอาสารักษาดินแดนหรืออยู่ในระหว่างทำการฝึกอบรมข้อ๗ การลาทุกประเภทตามระเบียบนี้ ถ้ามีกฎหมายระเบียบ หรือมติของคณะรัฐมนตรีกำหนดเกี่ยวกับการลาประเภทใดไว้เป็นพิเศษ ผู้ลาและผู้มีอำนาจพิจารณาหรืออนุญาตการลาจะต้องปฏิบัติตามกฎหมาย ระเบียบหรือมติของคณะรัฐมนตรีเกี่ยวกับการลาประเภทนั้นด้วยข้อ๘ ผู้มีอำนาจพิจารณาหรืออนุญาตการลาของสมาชิกกองอาสารักษาดินแดนให้เป็นไปตามตารางที่กำหนดไว้ท้ายระเบียบนี้ในกรณีที่ผู้มีอำนาจอนุญาตการลาตามระเบียบนี้ไม่อยู่หรือไม่สามารถปฏิบัติราชการได้และมีเหตุจำเป็นเร่งด่วนไม่อาจรอขออนุญาตจากผู้มีอำนาจได้ ให้ผู้ลาเสนอหรือจัดส่งใบลาต่อผู้มีอำนาจอนุญาตการลาชั้นเหนือขึ้นไปเพื่อพิจารณาและเมื่อได้อนุญาตแล้ว ให้แจ้งให้ผู้มีอำนาจอนุญาตตามระเบียบทราบด้วยผู้มีอำนาจพิจารณาหรืออนุญาตการลาจะมอบหมายหรือมอบอำนาจโดยทำเป็นหนังสือให้แก่ผู้ดำรงตำแหน่งที่เห็นสมควรเป็นผู้พิจารณาหรืออนุญาตแทนก็ได้ข้อ๙ การนับวันลาตามระเบียบนี้ ให้นับตามปีงบประมาณการนับวันลาเพื่อประโยชน์ในการเสนอหรือจัดส่งใบลาอนุญาตให้ลา และคำนวณวันลาให้นับต่อเนื่องกัน โดยนับวันหยุดราชการที่อยู่ในระหว่างวันลาประเภทเดียวกันรวมเป็นวันลาด้วยการลาป่วยหรือลากิจส่วนตัวซึ่งมีระยะเวลาต่อเนื่องกัน จะเป็นในปีเดียวกันหรือไม่ก็ตามให้นับเป็นการลาครั้งหนึ่งถ้าจำนวนวันลาครั้งหนึ่งรวมกันเกินอำนาจของผู้มีอำนาจอนุญาตระดับใดให้นำใบลาเสนอขึ้นไปตามลำดับจนถึงผู้มีอำนาจอนุญาตสมาชิกกองอาสารักษาดินแดนที่ถูกเรียกกลับมาปฏิบัติหน้าที่ระหว่างการลาให้ถือว่าการลาเป็นอันหมดเขตเพียงวันก่อนวันมาปฏิบัติหน้าที่ และวันทำงานเริ่มต้นตั้งแต่วันปฏิบัติหน้าที่เป็นต้นไปการลาครึ่งวันในตอนเช้าหรือตอนบ่ายให้นับเป็นการลาครึ่งวันตามประเภทของการลานั้น ๆสมาชิกกองอาสารักษาดินแดนซึ่งได้รับอนุญาตให้ลาหากประสงค์จะยกเลิกวันลาที่ยังไม่ได้หยุดปฏิบัติหน้าที่ ให้เสนอขอถอนวันลาต่อผู้บังคับบัญชาตามลำดับจนถึงผู้มีอำนาจอนุญาตให้ลาและให้ถือว่าการลาเป็นอันหมดเขตเพียงวันที่ขอถอนวันลานั้นข้อ๑๐ เพื่อควบคุมให้เป็นไปตามระเบียบนี้ให้แต่ละกองร้อยจัดทำบัญชีลงเวลาปฏิบัติหน้าที่ของสมาชิกกองอาสารักษาดินแดนในสังกัดตามแบบท้ายระเบียบนี้ข้อ๑๑ การลาให้ใช้ใบลาตามแบบท้ายระเบียบนี้เว้นแต่ในกรณีจำเป็นหรือรีบด่วน จะใช้ใบลาที่มีข้อความไม่ครบถ้วนตามแบบ หรือจะลาโดยวิธีการอย่างอื่นก็ได้แต่ทั้งนี้ ต้องส่งใบลาตามแบบในวันแรกที่มาปฏิบัติหน้าที่ข้อ๑๒ การลาแบ่งออกเป็น ๔ ประเภท คือ(๑) การลาป่วย(๒) การลากิจส่วนตัว(๓) การลาพักผ่อน(๔) การลาเข้ารับการตรวจเลือก หรือเข้ารับการเตรียมพลหมวด ๑การลาป่วย ข้อ๑๓ การลาป่วยของสมาชิกกองอาสารักษาดินแดนกำหนดไว้ดังนี้(๑) การลาป่วยกรณีปกติ สมาชิกกองอาสารักษาดินแดนมีสิทธิลาป่วย โดยได้รับเงินค่าตอบแทนปีหนึ่งไม่เกินสิบห้าวัน(๒) การลาป่วยกรณีประสบอันตรายเพราะเหตุปฏิบัติหน้าที่ สมาชิกกองอาสารักษาดินแดนซึ่งป่วยเพราะเหตุปฏิบัติหน้าที่หรือเนื่องจากการปฏิบัติหน้าที่หรือถูกประทุษร้ายเพราะเหตุกระทำตามหน้าที่ ถ้าลาป่วยครบสิบห้าวันแล้วยังไม่หายและแพทย์ของทางราชการลงความเห็นว่า มีทางที่จะรักษาให้หายและสามารถทำงานได้ก็ให้ลาป่วยเพื่อรักษาพยาบาลเท่าที่ผู้มีอำนาจอนุญาตเห็นสมควรโดยได้รับเงินค่าตอบแทนได้ แต่ต้องไม่เกินหกสิบวัน แต่ถ้าแพทย์ลงความเห็นว่า ไม่มีทางที่จะรักษาพยาบาลให้หายได้ก็ให้พิจารณาตามข้อบังคับที่ ๔ เรื่อง กำหนดวิธีการให้ออกจากสมาชิกกองอาสารักษาดินแดนพ.ศ. ๒๔๙๘ข้อ๑๔ สมาชิกกองอาสารักษาดินแดนซึ่งประสงค์จะลาป่วยเพื่อรักษาตัวให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตก่อนหรือในวันที่ลาเว้นแต่ในกรณีจำเป็นให้ส่งใบลาในวันแรกที่มาปฏิบัติหน้าที่ในกรณีที่สมาชิกกองอาสารักษาดินแดนผู้ขอลามีอาการป่วยจนไม่สามารถลงชื่อในใบลาได้จะให้ผู้อื่นลาแทนก็ได้แต่เมื่อสามารถลงชื่อได้แล้ว ให้เสนอหรือจัดส่งใบลาโดยเร็ว การลาป่วยตั้งแต่สามวันขึ้นไปต้องมีใบรับรองแพทย์แนบไปด้วยการลาป่วยไม่ถึงสามวันไม่ว่าจะเป็นการลาครั้งเดียวหรือหลายครั้งติดต่อกัน ถ้าผู้มีอำนาจอนุญาตเห็นสมควร จะสั่งให้มีใบรับรองแพทย์ตามวรรคสองประกอบใบลาหรือสั่งให้ผู้ลาไปรับการตรวจจากแพทย์ของทางราชการ เพื่อประกอบการพิจารณาอนุญาตก็ได้หมวด ๒การลากิจส่วนตัว ข้อ๑๕ สมาชิกกองอาสารักษาดินแดนมีสิทธิลากิจส่วนตัวโดยได้รับเงินค่าตอบแทนปีละไม่เกินสิบวันข้อ๑๖ สมาชิกกองอาสารักษาดินแดนซึ่งประสงค์จะลากิจส่วนตัวให้ส่งใบลาต่อผู้บังคับบัญชาตามลำดับจนถึงผู้มีอำนาจอนุญาต และเมื่อได้รับอนุญาตแล้วจึงจะหยุดปฏิบัติหน้าที่ได้ เว้นแต่มีเหตุจำเป็นไม่สามารถรอรับอนุญาตได้ทัน ให้ส่งใบลาพร้อมด้วยระบุเหตุจำเป็นไว้แล้วหยุดปฏิบัติหน้าที่ไปก่อนก็ได้ แต่จะต้องชี้แจงเหตุผล ให้ผู้มีอำนาจอนุญาตตรวจสอบโดยเร็วในกรณีมีเหตุพิเศษที่ไม่อาจส่งใบลาก่อนตามวรรคหนึ่งได้ ให้ส่งใบลาพร้อมทั้งเหตุผลความจำเป็นต่อผู้บังคับบัญชาตามลำดับจนถึงผู้มีอำนาจอนุญาตทันทีในวันแรกที่มาปฏิบัติหน้าที่ข้อ๑๗ ผู้ที่ได้รับอนุญาตให้ลากิจส่วนตัว ซึ่งได้หยุดปฏิบัติหน้าที่ไปยังไม่ครบกำหนดถ้ามีราชการจำเป็นเกิดขึ้น ผู้บังคับบัญชาหรือผู้มีอำนาจอนุญาตจะเรียกตัวมาปฏิบัติหน้าที่ก็ได้หมวด ๓การลาพักผ่อน ข้อ๑๘ สมาชิกกองอาสารักษาดินแดนมีสิทธิลาพักผ่อนประจำปีในปีหนึ่งได้สิบวันโดยไม่ถือเป็นวันลา เว้นแต่สมาชิกกองอาสารักษาดินแดนดังต่อไปนี้ไม่มีสิทธิลาพักผ่อนประจำปีในปีที่ได้รับการบรรจุสั่งใช้ยังไม่ถึงหกเดือน(๑) ผู้ซึ่งได้รับการบรรจุสั่งใช้เป็นสมาชิกกองอาสารักษาดินแดนเป็นครั้งแรก(๒) ผู้ซึ่งลาออกจากสมาชิกกองอาสารักษาดินแดน หรือให้ออกจากการปฏิบัติหน้าที่แล้วต่อมาได้รับบรรจุเข้าเป็นสมาชิกกองอาสารักษาดินแดนอีกข้อ๑๙ สมาชิกกองอาสารักษาดินแดนซึ่งประสงค์จะลาพักผ่อนให้ส่งใบลาต่อผู้บังคับบัญชาตามลำดับจนถึงผู้มีอำนาจอนุญาต เมื่อได้รับอนุญาตแล้ว จึงจะหยุดปฏิบัติหน้าที่ได้ข้อ๒๐ การอนุญาตให้ลาพักผ่อน ผู้มีอำนาจอนุญาตจะอนุญาตให้ลาครั้งเดียวหรือหลายครั้งก็ได้ โดยมิให้เสียหายแก่ราชการข้อ๒๑ ผู้ที่ได้รับอนุญาตให้ลาพักผ่อนซึ่งหยุดปฏิบัติหน้าที่ไปยังไม่ครบกำหนดถ้ามีราชการจำเป็นเกิดขึ้น ผู้บังคับบัญชาหรือผู้มีอำนาจอนุญาตจะเรียกตัวมาปฏิบัติหน้าที่ก็ได้หมวด ๔การลาเข้ารับการตรวจเลือก หรือเข้ารับการเตรียมพล ข้อ๒๒ สมาชิกกองอาสารักษาดินแดนมีสิทธิลาไปเข้ารับการตรวจเลือกหรือเข้ารับการเตรียมพลโดยได้รับเงินค่าตอบแทนโดยให้รายงานลาต่อผู้บังคับบัญชาก่อนวันเข้ารับการตรวจเลือกหรือได้รับหมายเรียกเข้ารับการเตรียมพลไม่น้อยกว่าสี่สิบแปดชั่วโมงนับแต่เวลารับหมายเรียกเป็นต้นไป และให้ไปเข้ารับการตรวจเลือกหรือเข้ารับการเตรียมพลตามวัน เวลาในหมายเรียกนั้น โดยไม่ต้องรอรับคำสั่งอนุญาตและให้ผู้บังคับบัญชาเสนอรายงานลาไปตามลำดับจนถึงผู้บังคับบัญชาสูงสุดข้อ๒๓ เมื่อสมาชิกกองอาสารักษาดินแดนที่ลานั้น พ้นจากการเข้ารับการตรวจเลือกหรือเข้ารับการเตรียมพลแล้ว ให้มารายงานตัวกลับเข้าปฏิบัติหน้าที่ตามปกติต่อผู้บังคับบัญชาภายในเจ็ดวันเว้นแต่กรณีที่มีเหตุจำเป็น ผู้บังคับบัญชาตามข้อ ๒๒ อาจขยายเวลาให้ได้ แต่รวมแล้วไม่เกินสิบห้าวันประกาศ ณ วันที่ ๒๐ธันวาคม พ.ศ. ๒๕๓๘บรรหารศิลปอาชา พลเอกชวลิต ยงใจยุทธรัฐมนตรีว่าการกระทรวงมหาดไทย รัฐมนตรีว่าการกระทรวงกลาโหมสุนันทา/ผู้จัดทำ๑๔ มิถุนายน ๒๕๔๘จุฑามาศ/ปรับปรุง๒๖ สิงหาคม ๒๕๕๘[๑] ราชกิจจานุเบกษา เล่ม๑๒๒/ตอนที่ ๔๐ ง/หน้า ๖๓/๑๙ พฤษภาคม ๒๕๔๘